མཇུག་ཏུ་གཙང་ཕྲུག་སྟོབས་ལགས་ནས་ཕྱི་ལོ་༡༩༦༩ལོའི་སྙེ་མོ་རྫོང་གི་གསར་བརྗེ་ངོ་རྒོལ་གྱེན་ལོག་སྐོར་ལ་བརྗོད་དོན།སྤྱིར་ད་ལྟ་གོང་དུ་བཤད་པ་བཞིན་ཧོང་ཁྲིན་དང་སྣེ་མོའི་ངོ་རྒོལ་སོགས་ལ་མིང་དང་ཐ་སྙད་འདོགས་སྟངས་ཅུང་ཙམ་མ་འདྲ་བ་མ་གཏོགས་ཕྱོགས་ཡོངས་ནས་ངོ་རྒོལ་བྱེད་དགོས་དོན་དང་བྱེད་སྟངས་སོགས་གཅིག་པ་ཡིན་པ་དང་།ངོ་རྒོལ་དེ་བྱུང་དགོས་པའི་རྒྱུ་མཚན་ཕྱི་ལོ༡༩༦༩ལོར་རྒྱ་ནག་གཞུང་གིས་མི་དམངས་ཀུང་ཧྲེ་ཞེས་པ་བཙུགས་ནས་ཞིང་འབྲོག་མང་སོགས་ཀྱི་ས་ཞིང་དང་ཕྱུག་རིགས་ཚང་མ་གཞུང་བཞེས་བཏང་བ་མ་ཟད།མཉམ་ལས་ཅན་གྱི་ངལ་རྩོལ་ནང་ལས་ཀའི་སྐར་གྲངས་ཀྱི་ཡོངས་འབབ་ལ་བརྟེན་ནས་འཚོ་བ་ཧ་ཅང་སྡུག་པོ་དེ་བཟོད་ཐབས་བྲལ་རྐྱེན།མི་དམངས་ལ་བཟའ་རྒྱུ་མེད་པར་མི་དམངས་ཀུང་ཧྲེ་མེད་པ་བཟོ་རྒྱུ་དང་།རྒྱལ་གཅེས་གཞུང་འབྲུ་སྤྲོད་མི་དགོས་པ།གུང་ཁྲན་ཏང་དང་མའོ་ཀྲུའུ་ཞིའི་གསུང་རྩོམ་ལག་བསྟར་བྱེད་ཀྱི་མི་འདུག་ཅེས་རྫོང་ལ་གྱེན་ལོག་ངོ་རྒོལ་བྱས་པ་ཞིག་རེད།ཅེས་བརྗོད་སོང་།